《梦白业留余为三日饮余迫归解维辱遣人追送百里并出橐装为赠赋谢此章》
明代·胡应麟

追欢能复少年场，意气偏君重太行。脱剑青天明海岱，抽毫白日动河梁。

穷途欲惯虞卿屩，绝塞翻疑陆贾装。归去故园蓬鬓在，下机宁似出咸阳。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。